હા, હઝરત ઇમામ મહદી(અ.સ.)નો અકીદો ફક્ત ઇસ્લામી અકીદો જ નથી, પરંતુ તે ઉચ્ચ મકસદોની પૂર્ણતા, ઇન્સાનની આરઝુઓને પૂરી કરવા માટે, મઝલુમ અને ઝુલ્મ સહન કરનારા લોકોના દિલોની અવાજ છે કે જે દુનિયાવી અકીદાની બુનીયાદ પર પૂરી દુનિયામાં ગુંજી રહી છે. એટલા માટે સર્વ ધર્મની વચ્ચે હજારો ઇખ્તેલાફ હોવા છતા તમામ લોકોએ જાણી લીધુ છે કે એક દિવસ અલ્લાહનો વાયદો પૂરો થનાર છે અને એ શખ્સ કે જેનો વાયદો કરવામાં આવ્યો છે, તે આવીને જ રહેશે અને એના ઝુહુરથી દીને ઇલાહીનો અઝીમ મકસદ સંપૂર્ણ થશે અને ઇન્સાનીયત પોતાની પૂર્ણતાની મંઝીલ તરફ પગલા માંડશે. આથી જ હઝરત ઇમામ મહદી(અ.સ.)નો અકીદો એક સાર્વત્રિક અકીદો છે કે જેના મૂળ દરેક મઝહબમાં જોવા મળે છે.